ประกาศกรมการค้าต่างประเทศประกาศกรมการค้าต่างประเทศเรื่อง หลักเกณฑ์ วิธีการและเงื่อนไข ในการนำเข้าสินค้าเหล็กแผ่นรีดร้อน JIS G 4051เกรด S45Cหรือมาตรฐานอื่นที่เทียบเท่าที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์พ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียพ.ศ. ๒๕๕๙ ลงวันที่ ๒๐ มิถุนายน พ.ศ. ๒๕๕๙ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์ในอัตราร้อยละ ๐ ของราคา ซี. ไอ. เอฟ.เป็นปริมาณรวมไม่เกิน ๑,๐๐๐ เมตริกตัน โดยหลักเกณฑ์ วิธีการ และเงื่อนไขในการนำเข้าให้เป็นไปตามที่อธิบดีกรมการค้าต่างประเทศประกาศกำหนด นั้นเพื่อให้เป็นไปตามความในข้อ๗ และข้อ ๘ ของประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙ ลงวันที่ ๒๐ มิถุนายน พ.ศ. ๒๕๕๙อธิบดีกรมการค้าต่างประเทศจึงออกประกาศไว้ ดังต่อไปนี้ข้อ๑ปริมาณการนำเข้าสินค้าเหล็กแผ่นรีดร้อน JIS G 4051เกรด S45C หรือมาตรฐานอื่นที่เทียบเท่าตามพิกัดอัตราศุลกากรประเภทย่อยที่ ๗๒๐๘.๕๑๐๐.๐๓๓ ๗๒๐๘.๕๑๐๐.๐๕๓ ๗๒๑๑.๑๔๙๐.๐๙๐ ที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์ที่สามารถใช้สิทธิชำระอากรตอบโต้การทุ่มตลาดร้อยละ๐ มีปริมาณรวมไม่เกิน ๑,๐๐๐ เมตริกตัน โดยจะจัดสรรให้แก่ผู้มีสิทธินำเข้าตามข้อ๒ ที่ยื่นคำขอโดยวิธีการยื่นขอก่อนได้รับสิทธิก่อน (First come, first served)ข้อ๒ ผู้มีสิทธินำเข้า(๑)นิติบุคคลที่มีวัตถุประสงค์ในการนำเข้าเหล็ก หรือ(๒)ผู้ประกอบกิจการโรงงานผลิตแม่พิมพ์ข้อ๓ การยื่นคำขอให้ผู้มีสิทธินำเข้าตามข้อ๒ยื่นคำขอรับการจัดสรรปริมาณการนำเข้าต่อสมาคมอุตสาหกรรมแม่พิมพ์ไทยได้ตั้งแต่วันที่ประกาศนี้มีผลใช้บังคับเป็นต้นไปในเวลา ๐๘.๓๐ น. ถึง ๑๖.๓๐ น. พร้อมเอกสารหลักฐาน ดังนี้(๑)กรณีนิติบุคคลตามข้อ ๒ (๑) ให้แสดงหนังสือรับรองการจดทะเบียนเป็นนิติบุคคลที่ออกโดยกรมพัฒนาธุรกิจการค้าที่มีอายุไม่เกินสามเดือนนับถึงวันยื่นคำขอ(๒)กรณีผู้ประกอบกิจการโรงงานผลิตแม่พิมพ์ตามข้อ ๒ (๒)ให้แสดงสำเนาเอกสารหลักฐานการอนุญาตประกอบกิจการโรงงานข้อ๔ การจัดสรรปริมาณการนำเข้าให้สมาคมอุตสาหกรรมแม่พิมพ์ไทยเป็นผู้พิจารณาจัดสรรปริมาณการนำเข้าสินค้าเหล็กแผ่นรีดร้อนให้แก่ผู้มีสิทธินำเข้าที่ยื่นคำขอรับการจัดสรรโดยวิธีการยื่นขอก่อนได้รับสิทธิก่อน (First come, first served) จนกว่าจะครบปริมาณที่กำหนดตามข้อ ๑กรณีมีผู้ยื่นคำขอรับการจัดสรรก่อนหรือในเวลา๐๘.๓๐ น. ของแต่ละวันหลายรายและปริมาณที่ยื่นขอรวมกันเกินกว่าปริมาณที่กำหนดตามข้อ๑ ให้ถือว่าทุกรายยื่นคำขอรับการจัดสรรในเวลา ๐๘.๓๐ น. พร้อมกันการจัดสรรปริมาณการนำเข้าตามลำดับเวลาก่อนหลังในกรณีนี้ให้ใช้วิธีการจับฉลากเมื่อพิจารณาจัดสรรปริมาณการนำเข้าเสร็จเรียบร้อยแล้วให้สมาคมอุตสาหกรรมแม่พิมพ์ไทยออกหนังสือรับรองแสดงการได้รับส่วนจัดสรรปริมาณการนำเข้าให้แก่ผู้ยื่นคำขอรับการจัดสรรแต่ละรายข้อ๕ การห้ามโอนสิทธิส่วนจัดสรรห้ามมิให้ผู้ได้รับปริมาณจัดสรรโอนสิทธิส่วนจัดสรรไม่ว่ากรณีใดๆ เว้นแต่จะได้รับความเห็นชอบจากอธิบดีกรมการค้าต่างประเทศข้อ๖ ให้สมาคมอุตสาหกรรมแม่พิมพ์ไทยแจ้งผลการจัดสรรปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ และการออกหนังสือรับรองแสดงการได้รับส่วนจัดสรรปริมาณการนำเข้าเป็นหนังสือพร้อมสำเนาหนังสือรับรองแสดงการได้รับส่วนจัดสรรปริมาณการนำเข้าต่อกองปกป้องและตอบโต้ทางการค้า กรมการค้าต่างประเทศ ภายใน ๓วันทำการนับแต่วันจัดสรรปริมาณการนำเข้าแล้วเสร็จข้อ๗ให้ผู้ได้รับการจัดสรรปริมาณการนำเข้าสินค้าเหล็กแผ่นรีดร้อนตามข้อ ๔นำเข้าได้ในระหว่างวันที่ ๑๒ สิงหาคม ๒๕๕๙ ถึง ๑๑ สิงหาคม ๒๕๖๐โดยให้ยื่นคำร้องขอรับใบกำกับปริมาณการนำเข้าสินค้า (แบบ ล.๒)และใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๓) ตามที่กำหนดท้ายประกาศนี้ต่อสำนักบริการการค้าต่างประเทศกรมการค้าต่างประเทศ พร้อมเอกสารหลักฐาน ดังนี้(๑)หนังสือรับรองแสดงการได้รับส่วนจัดสรรปริมาณการนำเข้าจากสมาคมอุตสาหกรรมแม่พิมพ์ไทย(๒)สำเนาใบกำกับสินค้า (Commercial Invoice)(๓)สำเนาบัญชีรายการสินค้า (Packing List)(๔)สำเนาใบตราส่งสินค้า (Bill of Lading)(๕)สำเนาหนังสือรับรองแหล่งกำเนิดสินค้า (Certificate of Origin) หรือเอกสารอื่นที่แสดงว่าสินค้ามีแหล่งกำเนิดจากสาธารณรัฐประชาชนจีนและประเทศมาเลเซียข้อ๘กรมการค้าต่างประเทศจะออกใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๓)ให้แก่ผู้ยื่นคำขอตามปริมาณที่ยื่นขอในแต่ละครั้งจนกว่าจะครบตามปริมาณที่ได้รับการจัดสรรจากสมาคมอุตสาหกรรมแม่พิมพ์ไทยหรือตามที่พิจารณาเห็นสมควรข้อ๙ให้ผู้ที่ได้รับใบกำกับปริมาณการนำเข้าสินค้าเหล็กแผ่นรีดร้อน (แบบ ล.๓)ตามข้อ ๘ นำเอกสารดังกล่าวไปแสดงต่อกรมศุลกากรเพื่อเป็นหลักฐานประกอบการใช้สิทธิชำระอากรตอบโต้การทุ่มตลาดในอัตราร้อยละ ๐ข้อ๑๐ใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๓) ให้มีอายุ ๑ เดือน นับแต่วันที่ออก เว้นแต่ใบกำกับปริมาณการนำเข้าสินค้าเหล็กแผ่นรีดร้อนที่ออกให้ในปี๒๕๖๐ ให้มีอายุไม่เกินวันที่ ๑๑ สิงหาคม ๒๕๖๐ใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๓) ให้ใช้สำหรับการนำเข้าได้เพียงครั้งเดียวและให้ใช้ได้เฉพาะท่าหรือที่นำเข้าที่ระบุในใบกำกับปริมาณการนำเข้าเท่านั้นข้อ๑๑ให้ผู้นำเข้ารายงานการนำเข้าสินค้าเหล็กแผ่นรีดร้อนเพื่อนำไปใช้ในอุตสาหกรรมแม่พิมพ์ไทยตามแบบที่กำหนดท้ายประกาศนี้ต่อกองปกป้องและตอบโต้ทางการค้า กรมการค้าต่างประเทศ ภายใน ๓๐วันทำการนับแต่วันนำเข้าหากไม่รายงานภายในกำหนดเวลาหรือรายงานแต่เอกสารไม่ครบถ้วนถูกต้องหรือลงรายละเอียดในสาระสำคัญไม่ครบถ้วนถูกต้องกรมการค้าต่างประเทศจะระงับการออกใบกำกับปริมาณการนำเข้าสินค้าเหล็กแผ่นรีดร้อนในครั้งต่อไปจนกว่าจะนำรายงานการนำเข้าดังกล่าวมาแสดงหรือจนกว่าจะได้ดำเนินการแก้ไขรายละเอียดให้ครบถ้วนถูกต้องข้อ๑๒กรณีที่ผู้ได้รับการจัดสรรรายหนึ่งรายใดไม่ยื่นคำร้องขอรับใบกำกับปริมาณการนำเข้าสินค้า(แบบ ล.๒)หรือไม่นำเข้าสินค้าเหล็กแผ่นรีดร้อนตามปริมาณที่ได้รับจัดสรรให้เสร็จสิ้นภายในเวลาที่กำหนดตามข้อ๗ให้ถือว่าผู้ได้รับการจัดสรรรายนั้นสละสิทธิ์ปริมาณการจัดสรรที่ได้รับทั้งหมดหรือในส่วนที่ยังไม่ได้นำเข้ากรณีนี้ให้สมาคมอุตสาหกรรมแม่พิมพ์ไทยนำปริมาณการจัดสรรส่วนที่สละสิทธิ์ดังกล่าวไปจัดสรรให้แก่ผู้ยื่นคำขอรายใหม่ตามวิธีการที่กำหนดในข้อ๔ ต่อไปทั้งนี้ตั้งแต่บัดนี้เป็นต้นไปประกาศ ณ วันที่ ๒๔มิถุนายน พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศ[เอกสารแนบท้าย]๑. คำร้องขอรับใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๒)๒. ใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐(แบบ ล.๓)๓.แบบรายงานการนำเข้าสินค้าเหล็กแผ่นรีดร้อนเพื่อนำไปใช้ในอุตสาหกรรมแม่พิมพ์(ดูข้อมูลจากภาพกฎหมาย)ปริยานุช/จัดทำ๖ กรกฎาคม ๒๕๕๙กัญฑรัตน์/ตรวจ๒๖ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๙ ง/หน้า ๑๑/๔ กรกฎาคม ๒๕๕๙